Nanging ingkang dipun imani dening rasul Paulus sanes makaten. Paulus nampeni pengalaman kinunjara minangka pangutusanipun Gusti dhumateng bangsa sanes Yahudi. Menawi tiyang sanes ngrumaosi kinunjara punika minangka paukuman, Rasul Paulus malah ngrumaosi bilih kinunjara punika minangka pengutusanipun Gusti, dados sarananipun Rasul Paulus martosaken Injil dhateng tiyang Yunani (sanes tiyang Yahudi). Imanipun Rasul Paulus ngewahi prekawis ingkang mesthinipun nyusahaken (negatip) dados prekawis sarananing berkah (positip) temah mbingahaken tiyang sanes.